સીટી-સી ના ઇન્ચાર્જ પીઆઇ સકસેના અને એલસીબીની ટુકડી દ્વારા તપાસનો દોર આગળ વધાર્યો હતો, જી.જી. હોસ્પીટલના ફોરેન્સીક વિભાગમાં બાળાનું પીએમ કરાવવા કાર્યવાહી હાથ ધરી હતી જયાં પેનલ પીએમ કરાયુ હતું જેનો રીપોર્ટ આવ્યા બાદ કેટલીક વિગતો સ્પષ્ટ થશે ઉપરાંત મૃત્યુનું ચોકકસ કારણ બહાર આવશે, હાલ પોલીસ સુત્રો દ્વારા દેખીતા ઇજાના નિશાન અને શંકાસ્પદ મૃત્éુના આધારે હત્યાની આશંકા દશાર્વવામાં આવી છે. એલસીબીની ટુકડીએ કૃષ્ણનગર બાળાના મકાન ખાતે તપાસ આગળ વધારી છે અન્ય એક ટુકડી દ્વારા બીજી દીશામાં પુછપરછ કરવામાં આવી રહી છે, બાળાના શરીરે જે ઇજાના નિશાનો જોવા મળ્યા છે તેના પરથી હત્યાની આશંકા દશાર્વવામાં આવી રહી છે, બીજી બાજુ એવી પણ વિગતો જાણવા મળી છે કે મૃતક બાળાની માતા રેખાબેન છેલ્લા થાેડા દિવસોથી ચાલ્યા ગયા હોય અને તેણી સાઉથ તરફ હોવાની વિગતો સાંપડતા ચેતનભાઇ પોલીસ પ્રાેટેકશન સાથે ત્યાં ગયા હોવાનું જાણવા મળ્યું છે. આ પ્રકરણમાં એક બાબત એ પણ ઉલ્લેખનીય છે કે ગત તા. 16-1ના રોજ બાળા ઇસુને ખાનગી હોસ્પીટલમાં સારવાર આપવામાં આવી હતી, જે તે વખતે ખાનગી તબીબ દ્વારા બાળાના શરીર પરના ગંભીર ઇજાના નિશાન સબબ ગંભીરતા પુર્વકની કોઇ નાેંધ નહી લેવાતા અને આ બાબતે પોલીસને વાકેફ કરવામાં આવ્યા ન હતા. રહસ્યના આટાપાટા સર્જતા બાળાના ભેદી મોતના બનાવ અને હત્યાની આશંકા દશાર્વતા આ બનાવે શહેર વિસ્તારમાં ભારે ચકચાર જગાવી છે.